Document ID: /fineweb-2-swissfilter-quality_10-filterrobots/filtered/02155.jsonl.gz/26

I dalje nije poznato i zvanično potvrđeno ko je uhapšen, kao ni koliko osoba je uhapšeno. Prema navodima agencije AP, uhapšeno je šest zvaničnika.
Kako prenosi BBC, policije je akciju hapšenja izvela u Cirihu rano jutros, a optužbe uključuju pranje novca, reketiranje i prevare tokom poslednjih 20 godina.
Inače, članovi FIFA okupljaju se u Cirihu zbog njihovog godišnjeg sastanka koji bi trebalo da bude održan u petak.
Na njemu bi sadašnji predsednik Sep Blater trebalo da traži peti mandat.
Prema pisanju „Njujork Tajmsa“, zvaničnici će biti izručeni SAD.
U izveštajima se ističe da su pripadnici policije uzeli ključeve od soba zvaničnika u hotelu u kojem su oni odsedali i čekali ih u gostinskoj sobi.
Osim toga, navodi se da je operacija izvršena mirno.